b'\n_START_ARTICLE_\nIslannin kuningaskunta\n_START_SECTION_\nHistoria\n_START_PARAGRAPH_\nPersonaaliunionissa Islanti tunnustettiin t\xc3\xa4ysin suvereeniksi valtioksi, jonka valtionp\xc3\xa4\xc3\xa4miehen\xc3\xa4 toimii Tanskan kuningas. Islannin pyynn\xc3\xb6st\xc3\xa4 ulkopolitiikka ja puolustus oli j\xc3\xa4tetty Tanskan hallintaan. Islanti sai oman lipun ja vaakunan._NEWLINE_Toisessa maailmansodassa Tanska joutui Saksan miehitt\xc3\xa4m\xc3\xa4ksi. T\xc3\xa4m\xc3\xa4n johdosta Islanti ilmoitti ottavansa ulkomaanpolitiikan ja puolustuksen omalle harteelleen. Britannia Islannin protestoinnista huolimatta kuitenkin miehitti maan, koska se oli strategisesti t\xc3\xa4rke\xc3\xa4ll\xc3\xa4 paikalla. Vuonna 1941 Islanti hyv\xc3\xa4ksyi puolustussopimuksen Yhdysvaltain kanssa._NEWLINE_Vuonna 1944 maasta tuli tasavalta maassa pidetyn kansan\xc3\xa4\xc3\xa4nestyksen j\xc3\xa4lkeen. Kansan\xc3\xa4\xc3\xa4nestyksess\xc3\xa4 aivan ylivoimainen enemmist\xc3\xb6 (noin 97\xc2\xa0%) islantilaisista kannatti personaaliunionin kumoamista. \xc3\x84\xc3\xa4nestysprosentti oli per\xc3\xa4ti yli 98\xc2\xa0%.'